OMS este împotriva utilizării paşaportului de vaccinare pentru călătoriile internaţionale.
Călătoriile internaţionale nu ar trebui condiţionate de dovada vaccinării, recomandă OMS. Experţii au spus că există dovezi limitate cu privire la abilitatea vaccinării anti-Covid de a reduce capacitatea oamenilor de a transmite virusul. Grupul mai spune că a cere dovada vaccinării este un gest lipsit de echitate.
Comitetul de Urgență al Organizației Mondiale a Sănătății a recomandat luni ca dovada vaccinării să nu fie cerută ca o condiție a călătoriilor internaționale, menținându-și poziția asupra problemei în curs de dezbatere, relatează Reuters.Experții independenți, într-o declarație emisă după întâlnirea de joi, au citat dovezi limitate cu privire la abilitatea vaccinării anti-Covid de a reduce capacitatea oamenilor de a transmite virusul şi "inechitatea persistentă în distribuţia globală a vaccinurilor".Statele ar trebui să recunoască faptul că a cere dovada vaccinării adâncește inechitățile și promovează libertatea de mișcare inegală, a mai spus grupul.